laion/Wikipedia-Exotic huggingface dataset:
בנקים לנשים בלבד

בנקים לנשים בלבד הוא מוסד פיננסי המספק את שירותיו אך ורק לנשים. הבנקים שמשרתים נשים בלבד הוקמו במרבית המקרים מטעמי דת, צניעות ורצון להקפיד על הפרדה מגדרית ככל הניתן. ב-2001, פתח בנק דובאי האיסלאמי (אנ') סניף בנק שנותן שירותים בנקאים לנשים בלבד. ב-2009 נפתח בעיר נג'ף שבעיראק הסניף הראשון במדינה שנותן שירותים לנשים בלבד וכן הסניף הראשון בו עובדות אך ורק נשים, הסניף שייך לבנק הממשלתי "באבל". בראיון שנתן לתקשורת סגן יו"ר מועצת המנהלים של הבנק, מאזן עבדאלרזאק מנסור אמר האחרון כי אם "הניסוי" של החברה בנג'ף יצליח ייפתחו סניפים דומים ברחבי עיראק, אחד ממטרות הבנק בהקמת סניפים שכאלה "שנשים יוכלו להסיר את רעלתן ולהסתובב בחופשיות מול העובודות בבנק". שנה לאחר מכן איראן גם היא פתחה סניף בנק (הסניף הוא אחד מסניפי הבנק מלי בנק (אנ')) דומה בעיר משהד, מנהל הבנק הצהיר כי "המטרה אינה הפרדה מגדרית אלא כבוד לנשים", בסניף זה ובסניפים שנפתחו לאחריו ופועלים במתכונת דומה לא רק משרתים נשים בלבד אלא גם עובדות בו רק נשים. בערב הסעודית לרוב הבנקים יש שטח ייעודי לנשים בלבד בסניף הראשי אך לא בכל הבנקים והסניפים שלהם יש סידור שכזה. חוף רחצה נפרד חינוך נפרד מגדרית Wheeler, Julia (2 בינואר 2001). "Women-only bank in Gulf". BBC. {{cite news}}: (עזרה) דורון פסקין, תהליך האיראניזציה נמשך: בעיראק נפתח בנק ראשון לנשים בלבד, באתר כלכליסט, 19 באוקטובר 2009 nrg מעריב, סניף בנק עיראקי - לנשים בלבד, באתר nrg‏, 30 באוקטובר 2009 "Iran's Bank Melli to Expand Women Only Branch Network". Businessweek. Bloomberg L.P. אורכב מ-המקור ב-16 במרץ 2012. {{cite news}}: (עזרה) Sheikholeslami, Ali (2 ביולי 2010). "Iran's Bank Melli to Expand Women-Only Branches to All Provincial Capitals". Bloomberg L.P. {{cite news}}: (עזרה) סוכנויות הידיעות, חדש באיראן: סניף בנק המיועד לנשים בלבד, באתר ynet, 7 ביוני 2010
רוג'ר ויליאמס (פוליטיקאי אמריקאי)

ג'ון רוג'ר ויליאמס (באנגלית: John Roger Williams; נולד ב-13 בספטמבר 1949) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-25 של מדינת טקסס, מאז 2013. טרם היבחרו לקונגרס היה מזכיר המדינה של טקסס תחת מושל טקסס ריק פרי בין השנים 2004–2007. ויליאמס נולד באוונסטון, מהגדולים שבחוף הצפוני באילינוי, וגדל בפורט וורת'. בשנים 1968–1971 שיחק בייסבול בקבוצת הבית של האוניברסיטה הנוצרית בטקסס, ובשנת 1971 שיחק בטורניר ה-MLB בקבוצת אטלנטה ברייבס. בהמשך דרכו בעולם הבייסבול אף היה מאמן של נבחרת האוניברסיטה בה למד, ואחר כך ירש את סוכנות הרכבים של אביו, אשר ייסד את העסק בשנת 1939. את נתיבתו המקצועית בפוליטיקה של ארצות הברית החל ויליאמס כמגייס כספים עבור מושל טקסס ג'ורג' ווקר בוש, שהתמודד אז לנשיאות ארצות הברית בשנת 2000. במהלך הבחירות לנשיאות באותה השנה היה יושב ראש מטה הבחירות של בוש ודיק צ'ייני בצפון טקסס, ובבחירות 2004 לנשיאות היה יו"ר גיוס התרומות הלאומי של בוש וצ'ייני. בנובמבר 2004 מונה ויליאמס בידי ריק פרי למזכיר המדינה של טקסס. ב-8 בפברואר 2005 החל למלא את התפקיד. ב-11 ביוני 2007 הודיע ויליאמס כי יעזוב את מחלקת המדינה בטקסס ובשלהי 2008 הקים ועדת גישוש לקראת התמודדות פוטנציאלית לסנאט של ארצות הברית במקומה של הסנאטורית קיי ביילי האצ'יסון, שבעצמה שקלה להתמודד לתפקיד המושל ב-2010. לקראת בחירות 2012 שקל ויליאמס פעם נוספת להתמודד לסנאט האמריקאי, אך במקום זאת הכריז ב-11 ביוני 2011 על התמודדותו אל בית הנבחרים של ארצות הברית במחוז הקונגרס ה-25 של טקסס. בבחירות המקדימות סיים במקום הראשון עם 25% מהקולות, ונכפה עליו בעקבות זאת סיבוב שני מכריע. בסיבוב זה נבחר למועמד המפלגה הרפובליקנית עם 58% מקולות הבוחרים והתקדם אל הבחירות הכלליות, שם גבר על מועמדת המפלגה הדמוקרטית איליין הנדרסון ונבחר אל הקונגרס ה-113 של ארצות הברית. ב-3 במאי 2016, ועדת האתיקה של בית הנבחרים פתחה בחקירה נגד ויליאמס לאחר שהכניס הוראה להצעת חוק בת 300 מיליארד דולר אמריקני מעולם התחבורה, שפטרה מספר סוכנויות רכב כמו שלו מלהשכיר כלי רכב שהיו מושא לקריאה לתיקון בשל ליקויי בטיחות. מוקד החקירה היה הוראה שוויליאמס חיבר בהצעת החוק, אשר הייתה פוטרת את סוכנויות בדומה לזו שהוא מנהל ומאפשרת השכרת רכב תחת קריאה פעילה לתיקון. המשרד הלא-עצמאי לאתיקה בקונגרס מצא כי ויליאמס הפר את כללי האתיקה של בית הנבחרים, וציין כי ויליאמס ממאן לשתף פעולה. בהצבעה דו-מפלגתית נמצא פה אחד כי האינטרס הכספי האישי של ויליאמס בסוכנות הרכב שלו עשוי להשפיע על מילוי תפקידו הרשמי. עם זאת, החקירה הסתיימה ללא צעדים משמעתיים ולא ננקטו פעולות נוספות. מדיה וקבצים בנושא רוג'ר ויליאמס בוויקישיתוף אתר האינטרנט הרשמי של רוג'ר ויליאמס בבית הנבחרים (באנגלית) רוג'ר ויליאמס, ברשת החברתית פייסבוק רוג'ר ויליאמס, ברשת החברתית אקס (טוויטר) רוג'ר ויליאמס, סרטונים בערוץ היוטיוב רוג'ר ויליאמס, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) AP‏, GOP fund-raiser is new Texas secretary of state, באתר Chron‏, 18 בנובמבר 2004 (באנגלית) שון וולש, Rep. Roger Williams ethics probe continues, באתר Austin American-Statesman‏, 15 בספטמבר 2016 (באנגלית) שרה קליינר, HOUSE ETHICS COMMITTEE SCOLDS, DOESN'T PUNISH ROGER WILLIAMS, באתר Center for Public Integrity‏, 1 באוגוסט 2017 (באנגלית)
נקודת אנדרוס

האם התכוונתם ל... אנטארקטיקה נקודת אנדרוס (אנטארקטיקה) – לשון יבשה במפרץ ליידי ניונס, באזור חוף בורכגרווינק של ארץ ויקטוריה, שבאנטארקטיקה ארצות הברית נקודת אנדרוס (אריזונה) – הר במחוז מוהאבי במדינת אריזונה שבארצות הברית
קרחון הרבורד

קרחון הרבורד או קרחון הארבורד (באנגלית: Harbord Glacier) הוא קרחון באזור חוף סקוט, של ארץ ויקטוריה שבאנטארקטיקה. הקרחון זורם בין הר ג'ורג' מארי לבין הר סמית' מצידו הצפוני של הר ג'ורג' מארי. הקרחון נשפך אל ים רוס, דרומית לחצי האי ויטמר. בשפכו הופך הקרחון לקרחון לשון - הקרוי לשון הקרח הרבורד. רוחבו של הקרחון 5.5 קילומטרים. המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון, גילתה את לשון הקרח הרבורד. לקרחון הלשון ניתן השם "לשון הקרח הרבורד" על ידי ארנסט שקלטון. שקלטון קרא לקרחון הלשון על שמו של א. אי. הרבורד (A.E. Harbord), שהיה, בשנת האחרונה של המשלחת, סגן המפקד של הספינה "נמרוד" אשר שימשה את המשלחת הבריטית הלאומית לאנטארקטיקה. הקרחון נקרא על שם קרחון הלשון (ולא להפך). • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 195 • Ian Stirling (1969), Distribution and abundance of the Weddell seal in the western Ross Sea, Antarctica, New Zealand Journal of Marine and Freshwater Research, 3:2, https://doi.org/10.1080/00288330.1969.9515288 קרחון הרבורד באתר הסקר הגאולוגי של ארצות הברית קרחון הרבורד באתר הגאזט האנטארקטי של ממשלת ניו זילנד קרחון הרבורד באתר הגאזט האנטארקטי של ממשלת אוסטרליה קרחון הבורד באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון הרבורד מחשבון מרחקים - המרחק מקרחון הרבורד לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצו הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע היסטורי על לשון הקרח הרבורד
לשון הקרח הרבורד

לשון הקרח הרבורד (באנגלית: Harbord Glacier Tongue) היא לשון קרח, באזור חוף סקוט של ארץ ויקטוריה, שבאנטארקטיקה. לשון הקרח מהווה את המשכו של קרחון הרבורד, ויוצאת משפכו של הקרחון ופורצת לתוך ים רוס (במפרץ ליידי ניונס). בעת שהתגלתה היה אורכה של לשון הקרח 10 קילומטרים. המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909 בפיקודו של ארנסט שקלטון, גילתה את לשון הקרח הרבורד. לקרחון הלשון ניתן השם "לשון הקרח הרבורד" על ידי ארנסט שקלטון. שקלטון קרא לקרחון הלשון על שמו של א. אי. הרבורד (A.E. Harbord), שהיה, בשנה האחרונה של המשלחת, סגן המפקד של הספינה "נמרוד" אשר שימשה את המשלחת הבריטית הלאומית לאנטארקטיקה. • Defense Mapping Agency 1992, Sailing Directions (planning Guide) and (enroute) for Antarctica, P 399 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 235 לשון הקרח הרבורד באתר הסקר הגאולוגי של ארצות הברית לשון הקרח הרבורד באתר הגאזט האנטארקטי של ממשלת אוסטרליה לשון הקרח הרבורד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מלשון הקרח הרבורד לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
יד ביד (שיר פסטיגל)

יד ביד הוא פזמון ישראלי שנכתב על ידי תלמה אליגון-רוז והולחן על ידי רוני וייס. השיר הוקלט לראשונה לפסטיגל בשנת 1983 והיה נהוג לסיים בקביעות את מופעי הפסטיגל הראשונים בתחילת דרכו של המופע. השיר הושמע במופע 12 פעמים בשנים: 1983, 1984, 1985, 1987, 1988, 1989, 1990, 1991, 1992, 1998, 2010 ו-2020. במהלך השנים "יד ביד" הושר על ידי עשרות זמרות וזמרים ישראלים. השיר מדגיש את העוצמה שנוצרת על ידי חיבורים ואחדות שבאה לידי ביטוי לא רק בעבודה משותפת אלא בקשר אישי. השימוש במטבעות הלשון יד ביד ולב אל לב מחזקת התחושה של תקשורת ויחס בין-אישי. השיר גם מדבר על תקווה לדברים טובים ובלהאמין שהכל יכול לקרות ושכל האנשים בעולם מיוחדים שביחד תמיד טוב מלבד. החל משנת 1998 נוספו לשיר השורות: "כל אחד ישא קולו יחד לעולם כולו" ו"כל אחד יתן מעט, כל אחד יושיט רק יד, יחד יחד לא לבד. אל האור נצעד!". זאת לאחר שהשיר לא הושמע במופע מספר שנים. בשנת 1987 עפרה חזה ביצעה בפסטיגל לפני השיר שיר דומה שגם הוא עונה לאותו השם. שיר נוסף שסגר את המופע ושיר ההמשך של השיר הוא "אני מאמין" (אהוד מנור/עובד אפרת) שגם כן נכתב לכבוד המופע. בשנת 2020, לרגל חגיגות ה-40 למופע הפסטיגל, נכתב בית חדש לשיר: "יד ביד ולב אל לב, יחד כל דבר הולך. יד ביד כך בשרשרת. כבר אלפי שנים בדרך ונזכור מה שעבר ונחייך אל המחר. כי כולנו לב אחד. יחד יד ביד!". השיר בוצע בספיישל הטלוויזיה "מאז ועד זאפ" בשנת 1998. השיר בוצע על ידי משתתפי המופע מותק של פסטיבל בשנת 2014. השיר בוצע על ידי מופע HOT VOD Young שנערך בשנת 2017. השיר בוצע על ידי משתתפי התכנית "גב האומה". השיר בוצע על ידי משתתפי הסדרה "בחצר של פופיק". השיר גם מושמע במסיבות סוף שנה של כיתות שונות במערכת החינוך בגנים ובתי הספר. יד ביד באתר שירונט לדף השיר באתר הספרייה הלאומית זמר לך לגיל הרך: שירים לקטנים ולגדולים, ירושלים: משרד החינוך, 1994, עמ' 10
יחסי ספרד–קמבודיה

יחסי ספרד–קמבודיה הם יחסי החוץ בין ספרד וקמבודיה. ספרד כוננה יחסים דיפלומטיים עם קמבודיה ב-3 במאי 1977. המגעים הדיפלומטיים בין שתי המדינות היו לבביים. בשנים האחרונות התמקדו היחסים במסגרת האיחוד האירופי ו-Asem. התחום הבולט ביותר היה שיתוף פעולה בפיתוח. קיים אינטרס ספרדי בפריחת הדמוקרטיה בקמבודיה, בכבוד לזכויות אדם, צדק, איכות הסביבה, שוויון בין המינים ובמאבק בסחר בנשים. עד שנת 2012, שליח מיוחד בפנום פן היה אחראי על המגעים בין המדינות. נכון לעכשיו, שגרירות ספרד בבנגקוק היא זו שהוסמכה לממשלת קמבודיה. המדור הקונסולרי של השגרירות בבנגקוק, הנתמך על ידי שגרירות צרפת בפנום פן, מבטיח הטבות קונסולריות לספרדים המתגוררים בקמבודיה. יחסי הסחר בין שתי המדינות מצטמצמים ולא מאוזנים לטובת קמבודיה. היבוא צמח ב-63% מאז 2009, בעוד שהיצוא צמח ב-61%, אם כי האחרון התבסס על נתונים מופחתים. חדירת השוק הקמבודי על ידי חברות ספרדיות נמוכה, אם כי היא גדלה בשנים האחרונות על ידי חברות בתחום הבגדים המייצרות או רוכשות בקמבודיה, מה שמסביר את הגירעון במאזן הסחר בין המדינות. בשנת 2010 נפתח סניף של ה-AECID בקמבודיה, עם משרדים בפנום פן, לצורך מעקב אחר התוכניות שפותחו על ידי ארגונים בינלאומיים, סוכנויות האו"ם וארגונים לא ממשלתיים במימון ה-AECID. הסניף נסגר בתחילת 2014. קמבודיה מיוצגת בספרד באמצעות שגרירותה בפריז, צרפת. ספרד מיוצגת בקמבודיה באמצעות שגרירותה בבנגקוק, תאילנד. Ficha de Camboya Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Camboya Office of Diplomatic Information. Ministry of Foreign Affairs and Cooperation. Section: Economic relations. Ficha de Camboya Office of Diplomatic Information. Ministry of Foreign Affairs and Cooperation. Section: Cooperation. Travel recommendation for Cambodia Ministry of Foreign Affairs and Cooperation. Embassy of Spain in Bangkok Accreditation for Cambodia. Ministry of Foreign Affairs and Cooperation.
סטיבן פרואיט

סטיבן פרואיט (באנגלית: Steven Pruitt; נולד ב-17 באפריל 1984) הוא עורך יהודי אמריקאי והוויקיפד בעל מספר העריכות הגבוה ביותר בויקיפדיה האנגלית, עם למעלה מארבעה מיליון עריכות ויותר מ-35 אלף ערכים שכתב. פרואיט נבחר בשנת 2017 בידי מגזין טיים לאחד מ-25 האנשים המשפיעים ביותר באינטרנט. הוא עורך תחת שם העט "Ser Amantio di Nicolao", כהתייחסות לדמות משנה באופרה "ג'אני סקיקי" מאת ג'אקומו פוצ'יני. פרואיט נוהג להיאבק בהטיה מערכתית שנובעת מהפער המגדרי בוויקיפדיה, כדי לקדם ערכים על נשים באמצעות המיזם "נשים באדום". פרואיט נולד ב-1984 בסן אנטוניו שבטקסס, בנם היחיד של אלה פרואיט, מהגרת יהודייה מרוסיה, ודונלד פרואיט מריצ'מונד שבווירג'יניה. בשנת 2002 השלים את לימודיו התיכוניים בבית הספר "סנט סטיבנס & סנט אגנס" השוכן באלכסנדריה. לאחר מכן למד במכללת ויליאם ומרי וב-2006 השלים לימודי תואר ראשון. פרואיט עובד בסוכנות המכס והגנת הגבולות של ארצות הברית. בשנת 2004 החל פרואיט לערוך בוויקיפדיה. הערך הראשון שיצר היה על אודות פיטר פרנסיסקו (אנ'), גיבור מלחמת העצמאות של ארצות הברית יליד פורטוגל המכונה "וירג'יניה הרקולס", שהיה אחד מאבות אבותיו של סטיבן פרואיט. את החשבון הנוכחי שבו הוא כותב יצר במהלך 2006, עת היותו סטודנט במכללה. נכון לפברואר 2019, ביצע פרואיט למעלה מ-3 מיליון עריכות בוויקיפדיה, יותר מכל עורך אחר בוויקיפדיה האנגלית, ובכך הוא עקף את העורך ג'סטין קנאפ. עריכותיו כוללות יצירת ערכים על למעלה מ-600 נשים, במטרה להתמודד עם הפער המגדרי בוויקיפדיה. בינואר 2019 התארח פרואיט בתוכנית הבוקר של CBS News. בריאיון עיתונאי זה הוא תיאר את הערך הראשון שכתב על אודות אחד מאבותיו הקדמונים. הוא הוסיף ותיאר גם את מחויבותו לסייע בהעלאת ערכי נשים אל מרחב הערכים, תחום שלדעת חלק ממבקרי ויקיפדיה מופלה לרעה באתר. ב-13 בינואר 2021 ערך פרואיט את עריכת המיליארד של ויקיפדיה, בערך אלק אימפייר (אנ'). מדיה וקבצים בנושא סטיבן פרואיט בוויקישיתוף Ser Amantio di Nicolao, דף המשתמש של פרואיט בוויקיפדיה האנגלית The 25 Most Influential People on the Internet, באתר מגזין טיים, 26 ביוני 2017 (באנגלית) ג'נינגס בראון, Most Prolific Wikipedia Editor Opens Up On Wikipedia’s 15th Birthday, באתר Vocetiv‏, 15 בינואר 2021 (באנגלית) דניאל מלוי, THIS PROLIFIC NERD IS SHAPING THE FUTURE OF WIKIPEDIA, באתר Ozy‏, 13 בפברואר 2018 (באנגלית) אינה אשלמן, HOW THE MOST PROLIFIC WIKIPEDIA EDITOR IS EXPANDING WHAT WE KNOW ABOUT THE WORLD, באתר W&M Alumni Magazine‏, 17 בספטמבר 2018 (באנגלית) סטיבן הריסון, The Wikipedia contributor behind 2.5 million edits, באתר וושינגטון פוסט, 2 באוקטובר 2018 (באנגלית) Meet the man behind a third of what's on Wikipedia, באתר CBS News‏, 26 בינואר 2019 (באנגלית) מת'יו גאולט, The English Language Wikipedia Just Had Its Billionth Edit, באתר Vice‏, 15 בינואר 2021 (באנגלית)
נחל נטוף

נחל נטוף הוא נחל אכזב באזור הרי אפרים והשפלה. נחל נטוף מתחיל ברכס דרום השומרון באזור עינות זרקא, עין אל בטמה והישוב טלמון ונשפך לנחל איילון סמוך לנמל התעופה בן-גוריון וכביש 1. נחל נטוף יחד עם יובלו נחל מודיעים הם מהמקורות הראשיים של נחל איילון. שטח אגן הניקוז של הנחל הוא כ-250 קמ"ר. מרבית שטחו של האגן נמצא מזרחית לקו הירוק. כאשר אורך האפיק הראשי הוא כ-18 ק"מ. לאחר חציית גדר ההפרדה הנחל זורם צפונית ליער בן שמן וכביש 443, עובר ליד היישובים בית נחמיה, חדיד וכפר טרומן, חוצה את כביש 6, כביש 444 וכביש 40 וזורם מערבה עד להתמזגותו לנחל איילון. בחלקו העליון עובר הנחל באפיק הררי, בקרקעות טרה רוסה מעל מסלע הרי השומרון, בחלקו התחתון, במקטע המישורי, זורם הנחל בקרקעות טרה רוסה וחמרה חולית. מדרום לכפר שוקבא, במדרון הצפוני של הנחל (ואדי א-נאטוף) נמצאת מערת שוקבא, מערה קרסטית גדולה ואתר ארכאולוגי-פרהיסטורי. במערה זו הוגדרה לראשונה התרבות הנאטופית, שכונתה כך על שם הנחל. גשר הרכבת של המסילה המזרחית מעל נחל נטוף גשר כביש 40 מעל נחל נטוף גשר כביש 444 מעל נחל נטוף מדיה וקבצים בנושא נחל נטוף בוויקישיתוף נחל נטוף, באתר רשות ניקוז ירקון ערך זה הוא קצרמר בנושא נהרות ונחלים ובנושא ישראל. אתם מוזמנים לתרום לוויקיפדיה ולהרחיב אותו.
יחזקאל גרשוני

יחזקאל גרשוני (1940 – 1999) היה שוער כדורגל ישראלי ששיחק בעיקר בקבוצת מכבי חיפה. יחזקאל גרשוני נולד בשנת 1940. החל משנת 1955 שיחק בקבוצת הנוער של מכבי חיפה ובשנת 1958 הפך לשחקן הרכב בקבוצת הבוגרים. הוא שיחק בקבוצת מכבי חיפה עד לשנת 1970, אז עזב לקבוצת הפועל עכו. בשנת 1971 חזר לשחק במכבי חיפה לתקופה קצרה עד שנתמנה למאמן השוערים. בשנת 1973 עזב את ישראל, תחילה לגרמניה ואחר כך השתקע בארצות הברית. גרשוני נפטר בשנת 1999, בגיל 59, מדום לב. יחזקאל גרשוני, באתר מכבי חיפה (הקישור אינו פעיל, 29 בספטמבר 2019) ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
על מה בנות חושבות בלילה

על מה בנות חושבות בלילה הוא סינגל שהוקלט על ידי הזמר הישראלי עומר אדם. השיר יצא לאור ב-17 בנובמבר 2020 כחלק מאלבומם השני של דולי ופן, "צעירים לנצח". הצמד דולי ופן כתבו, הלחינו והפיקו את השיר. ב-10 בנובמבר 2020, דולי ופן ואדם הכריזו על מועד יציאת השיר באמצעות שידור חי בעמוד האינסטגרם של דולי ופן. אדם הקליט את השיר וצילם את הקליפ לשיר בדובאי שבאיחוד האמירויות הערביות זמן קצר לאחר חתימת הסכם השלום בין איחוד האמירויות הערביות–ישראל בספטמבר 2020. כחודש לאחר יציאת השיר, דולי ופן הוציאו את גרסת הרמיקס הרשמית לשיר. סרטון השיר "על מה בנות חושבות בלילה" באתר יוטיוב מידע על השיר "על מה בנות חושבות בלילה" באתר ספוטיפיי לדף השיר באתר הספרייה הלאומית פירות השלום: צפו בקליפ החדש של עומר אדם ודולי ופן שצולם בדובאי, באתר ‏מאקו‏, 17 בנובמבר 2020 עם קליפ שצולם בדובאי: צפו בשיר החדש של עומר אדם ודולי ופן, באתר וואלה, 17 בנובמבר 2020 מדיה פורסט - המצעד הישראלי השבועי (29.11 - 5.12 2020)
Sugar (שיר של נטליה גורדיינקו)

"Sugar" (בעברית: "סוכר") הוא שיר שהוקלט על ידי הזמרת המולדובית נטליה גורדיינקו. השיר יצג את מולדובה באירוויזיון 2021. ב-29 בפברואר 2020, גורדיינקו זכתה בקדם המולדובי לאירוויזיון 2020, ונבחה לייצג את ארצה בתחרות, עם השיר "Prison". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור המולדובית הכריזה כי גורדיינקו תייצג את מולדובה גם באירוויזיון 2021. ב-14 בפברואר 2021, נחשפה כותרת השיר, "Sugar". ב-20 במאי 2021, גורדיינקו ביצעה את השיר בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות. מילות השיר "Sugar" באתר Genius סרטון השיר "Sugar" באתר יוטיוב מידע על השיר "Sugar" באתר iTunes שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 🇲🇩 Moldova: Natalia Gordienko's Eurovision Entry Titled "Sugar" Sweet as “Sugar”! Moldova’s Natalia Gordienko shares Eurovision 2021 song title and racy cover art Semi-final 2: The 10 songs qualified for the Grand Final Eurovision 2021 Results: Voting & Points
Omaga

"Omaga" הוא שיר שהוקלט על ידי הזמר הצ'כי בני כריסטו. השיר יצג את צ'כיה באירוויזיון 2021. ב-3 בפברואר 2020, כריסטו ניצח בקדם הצ'כי לאירוויזיון 2020, ונבחר לייצג את ארצו התחרות, עם השיר "Kemama". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור הצ'כית הכריזה כי כריסטו ייצג את צ'כיה גם באירוויזיון 2021. ב-15 בפברואר 2021, נחשפה כותרת השיר, "Omaga". למחרת, השיר יצא באופן רשמי על ידי כריסטו. ב-20 במאי 2021, כריסטו ביצע את השיר בחצי הגמר השני של התחרות וכשל להעפיל לגמר. סרטון השיר "Omaga" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 🇨🇿 Benny Cristo to sing “Omaga” at the Eurovision Song Contest 2021
לינדה לרקין

לינדה לרקין (באנגלית: Linda Larkin; נולדה ב-20 במרץ 1970) היא שחקנית אמריקאית. לרקין נולדה בלוס אנג'לס, הסרט הראשון שהופיע בו הוא "Zapped Again!" שיצא בפורמט לצפייה ביתית. היא דיבבה את הנסיכה יסמין בסרט "אלאדין" של חברת וולט דיסני, והמשיכה לדבב את הדמות במדיות שונות. ב-1999 הופיעה בתפקיד קטן בקומדיה הרומנטית "תפוס את הכלה", ב-2000 הופיעה בסרט "The Next Best Thing" בו שיחקה מדונה, היא שיחקה גם בתפקידי אורח במספר סדרות טלוויזיה וביניהן "חוק וסדר: כוונה פלילית". ב-2011 קיבלה את פרס אגדות דיסני. ב-2002 התחתנה עם השחקן יול ואסקס. מדיה וקבצים בנושא לינדה לרקין בוויקישיתוף לינדה לרקין, במסד הנתונים הקולנועיים IMDb (באנגלית) לינדה לרקין, באתר AllMovie (באנגלית) לינדה לרקין, במסד הנתונים הקולנועיים KinoPoisk (ברוסית) לינדה לרקין, באתר MusicBrainz (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
פאטרוהה

פאטרוהה (בהונגרית: Pátroha) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בפאטרוהה מספר התושבים נמצא בירידה. כך, בשנת 1990 היה מספר התושבים 2,890 ובשנת 2020 2,843 תושבים. יהודים החלו להתיישב בפטרוהה באמצע המאה ה-18. הם התפרנסו בעיקר מרוכלות, מלאכה וחקלאות. לאחר הקרע ביהדות הונגריה בקונגרס של יהודי הונגריה (1869-1868) בין חרדים למשכילים, הצטרפו יהודי פאטרוהה לזרם האורתודוקסי. ובשנת 1885 נסתפחו לקהילת קישווארדה. לקהילה היה בית קברות יהודי ובית כנסת. בשנת 1941 נשלחו צעירים יהודים מפטרוהה לעבודות ביצורים ושירותים במסגרת צבאית. בשנת 1942 הופקעו נכסיהם של יהודי הכפר. באפריל 1944 כחודש לאחר כניסת הצבא הגרמני להונגריה, הועברו יהודי פאטרוהה לגטו קישווארדה. בדרך נלקחו חפציהם בידי חיילי הז'אנדרמריה ההונגרית. בסוף מאי 1944 שולחו יהודי הגטו למחנה ההשמדה אושוויץ. מדיה וקבצים בנושא פאטרוהה בוויקישיתוף אתר האינטרנט הרשמי של פאטרוהה "פאטרוהה", באתר JewishGen (באנגלית) קהילת פאטרוהה, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בפאטרוהה בית ששימש בעבר כבית הכנסת של פאטרוהה תיעוד יהודים מפאטרוהה שנרצחו בשואה באתר יד ושם מפקדי האוכלוסין של יהודי הונגריה, 1993
פתח אל-בארי

פתח אל-בארי (בערבית: فتح الباري) הוא ספר רב כרכים שנכתב על ידי אבן חג'ר אל-עסקלאני, ובו ניתנים הסברים וביאורים לספר צחיח אל-בוח'ארי. חדית' אסלאם מוחמד אל-בוח'ארי فتح الباري, באתר ויקיטקסט ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
הצי משתעשע

הצי משתעשע (באנגלית: Hit the Deck) הוא סרט מוזיקלי אמריקאי משנת 1955 בבימויו של רוי רולנד, עם ג'יין פאוול, אן מילר, דבי ריינולדס, ראס טמבלין, וולטר פידג'ן, טוני מרטין וויק דמון בתפקידים הראשיים. התסריט וחלק מהשירים מבוססים על מחזמר בשם זה שהועלה בברודוויי ב-1927. העלילה דומה לזו של הסרטים המוזיקליים "יום בניו יורק" והרימו עוגן" - קבוצת מלחים מגיעים לעיר, מחפשים בידור ונפגשים/מתאהבים ברקדניות/זמרות. פירוש הביטוי "Hit the Deck" הוא - התכונן לפעולה או פול על הקרקע/סיפון כדי להתגונן מהתקפה. דני סמית' (ראס טמבלין), ריקו פרארי (ויק דאמון) ובילי קלארק (טוני מרטין) משרתים בצי ארצות הברית באלסקה. הם מקבלים פקודה לאפות עוגת פרידה למפקד היוצא. הם לא יודעים לאפות ומוצאים במטבח עוגה שלא נאפתה כראוי, עושים בה חורים וממלאים אותם ברום תוך כדי שירת "הללויה". המפקד מדליק את הנרות והעוגה עולה באש, על כך הם נענשים בשליחה לאימון במקום שורץ תנינים. לבסוף הם מגיעים לחופשה בסן פרנסיסקו. בילי נפגש עם חברתו מזה שש שנים, ג'ינג'ר (אן מילר) שמופיעה כזמרת ורקדנית ורוצה לסיים את היחסים איתו לאחר שאינו רוצה להתחתן. דני מגיע לביתו ונפגש עם אביו, תת-אדמירל דניאל סמית' (וולטר פידג'ן) שרוצה שדני ילך בדרכו כמו אבותיו. בבית נמצאת גם אחותו סוזי (ג'יין פאוול) שגם היא זמרת ורקדנית ורוצה להתקדם "בעזרתו" של המפיק רודף הנשים ונדל קרייג (ג'ין ריימונד). דני פוגש בתיאטרון את הזמרת/רקדנית קרון פייס (דבי ריינולדס) ומתאהב בה. ריקו (ויק דאמון) מבקר בבית אמו האלמנה (קיי ארמן) ופוגש שם את המחזר שלה מר פירנו (ג'. קרול נאייש) שאינו מוצא חן בעיניו. קרייג מזמין לביתו את סוזן והיא שרה את "Sometimes I'm Happy" כשהוא מלווה אותה בפסנתר. כשהוא מחבק אותה והם מתנשקים, מתפרצים שלושת המלחים ומכים את קרייג ומשאירים לו "פנס" בעין. סוזן נמלטת משם וריקו מלווה אותה ומתאהב בה. שוטרים צבאיים של הצי מחפשים אחריהם והם מתחבאים בביתו של ריקו ושרים עם אמו "צ'יריביריבין". השוטרים מחפשים אותם והם מוצאים מסתור בתיאטרון שם מופיעה קרול ביחד עם "מלחים" ששרים ביחד "Join the Navy". לבסוף מחליט קרייג לבטל את תלונתו כדי שהעניין לא יתפרסם ויתגלה לאשתו. בסוף מופיעים כל משתתפי ההצגה במופע גדול ושרים ביחד "הללויה". מדיה וקבצים בנושא הצי משתעשע בוויקישיתוף "הצי משתעשע", במסד הנתונים הקולנועיים IMDb (באנגלית) "הצי משתעשע", באתר נטפליקס "הצי משתעשע", באתר AllMovie (באנגלית) "הצי משתעשע", במסד הנתונים הקולנועיים KinoPoisk (ברוסית) Hit The Deck, באתר TCM קדימון לסרט, באתר יוטיוב שלושת המלחים שרים "הללויה", באתר יוטיוב צ'יריביריבין, באתר יוטיוב ג'יין פאוול שרה Sometimes I'm Happy, באתר יוטיוב דבי ריינולדס ומלחים שירים "הצטרף לצי" באתר יוטיוב "הללויה" בסיום הסרט, באתר יוטיוב